CELEX: 32007R0868
Language: bg
Date: 2007-07-23 00:00:00
Title: Регламент (ЕО) № 868/2007 на Комисията от 23 юли 2007 година относно регистрацията на наименованиe в регистъра на защитените наименования за произход и защитените географски указания Miel de Galicia или Mel de Galicia (ЗГУ)

24.7.2007   
            
            
               BG
            
            
               Официален вестник на Европейския съюз
            
            
               L 192/11
            
         
      РЕГЛАМЕНТ (ЕО) № 868/2007 НА КОМИСИЯТА
   
   от 23 юли 2007 година
   относно регистрацията на наименованиe в регистъра на защитените наименования за произход и защитените географски указания Miel de Galicia или Mel de Galicia (ЗГУ)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 5, трета и четвърта алинея от него,
   като има предвид, че:
   
               (1)
            
            
               В съответствие с член 6, параграф 2 и във връзка с член 17, параграф 2 от Регламент (ЕО) № 510/2006, заявлението на Испания за регистриране на наименованието Miel de Galicia или Mel de Galicia беше публикувано в Официален вестник на Европейския съюз
                   (2).
            
         
               (2)
            
            
               Германия и Италия изразиха възражение относно регистрацията съгласно член 7, параграф 1 от Регламент (ЕО) № 510/2006. Германия и Италия посочиха в своите възражения, че не са изпълнени условията, предвидени в член 2 от Регламент (ЕО) № 510/2006, и по-специално, че не се показва достатъчно добре връзката между продукта и географския район, поради което не е изпълнено определението за географско указание. Освен това, според Германия някои елементи, съдържащи се в спецификацията на продукта, биха могли да нарушат Директива 2001/110/ЕО на Съвета от 20 декември 2001 година относно меда (3), и по-специално що се отнася до възможността да се добавят сухи плодове в меда, което според Германия е в противоречие с определението за термина „мед“, съдържащо се в тази директива.
            
         
               (3)
            
            
               С писмо от 16 ноември 2005 г. Комисията покани заинтересованите държави-членки да постигнат взаимно съгласие в съответствие с техните вътрешни процедури.
            
         
               (4)
            
            
               Като се има предвид, че Испания, Германия и Италия не постигнаха съгласие в рамките на предвидения срок, Комисията трябва да приеме решение в съответствие с процедурата, предвидена в член 15, параграф 2 от Регламент (ЕО) № 510/2006.
            
         
               (5)
            
            
               В резултат на консултациите между Испания, Германия и Италия бяха направени уточнения в спецификацията на въпросните наименования. Що се отнася до описанието на продукта, от спецификацията беше отстранен текста за мед, съдържащ сухи плодове. От друга страна се изтъква връзката на продукта с определения географски район, като се подчертава репутацията на въпросния продукт и се уточняват природните характеристики на района, които придават на продукта специфичен вкус и го отличават от добивания в други географски области мед.
            
         
               (6)
            
            
               Комисията счита, че новият вариант на спецификацията на продукта отговаря напълно на изискванията на Регламент (ЕО) № 510/2006.
            
         
               (7)
            
            
               Като се имат предвид тези елементи, наименованието трябва да бъде вписано в Регистъра на защитените наименования и защитените географски указания.
            
         
               (8)
            
            
               Предвидените в настоящия регламент мерки са в съответствие със становището на Постоянния комитет за защитени географски указания и наименования за произход,
            
         ПРИЕ НАСТОЯЩИЯ РЕГЛАМЕНТ:
   Член 1
   Регистрира се наименованието, посочено в приложение I към настоящия регламент.
   Член 2
   Обобщение на основните точки на спецификацията е представено в приложение II към настоящия регламент.
   Член 3
   Настоящият регламент влиза в сила на двадесетия ден след неговото публикуване в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 юли 2007 година.
      
         
            За Комисията
         
         Mariann FISCHER BOEL
         
         
            Член на Комисията
         
      
   
   
      (1)  ОВ L 93, 31.3.2006 г., стр. 12. Регламент, изменен с Регламент (ЕО) № 1791/2006 (ОВ L 363, 20.12.2006 г., стр. 1).
   
      (2)  OВ C 30, 5.2.2005 г., стр. 16 и OВ С 139, 14.6.2006 г., стр. 21.
   
      (3)  ОВ L 10, 12.1.2002 г., стр. 47.
   
      ПРИЛОЖЕНИЕ I
      Земеделски продукти, предназначени за консумация от човека, посочени в приложение I към Договора:
      
                  Клас 1.4.
               
               
                  
                     Други продукти от животински произход: мед
                  
               
            ИСПАНИЯ
      Miel de Galicia или Mel de Galicia (ЗГУ)
   
   
      ПРИЛОЖЕНИЕ II
      РЕЗЮМЕ
      
         Регламент (ЕО) № 510/2006 на Съвета относно закрилата на географски указания и наименования за произход на земеделски продукти и храни
      
      MIEL DE GALICIA или MEL DE GALICIA
      ЕО №: ES/PGI/005/0278/19.2.2003
      ЗНП ( ) ЗГУ ( X )
      Това резюме представя с информационна цел основните елементи на спецификацията на продукта.
      
         
            1.
            Отговорен отдел в държавата-членка:
      
      
                  Наименование
               
               
                  :
               
               
                  Subdirección General de Denominaciones de Calidad, Dirección General de Alimentación, Secretaria General de Alimentación del Ministerio de Agricultura, Pesca y Alimentación, España
               
            
                  Адрес
               
               
                  :
               
               
                  Paseo Infanta Isabel 1, Е-28071-Madrid
               
            
                  Телефон
               
               
                  :
               
               
                  (34) 913 475394
               
            
                  Факс
               
               
                  :
               
               
                  (34) 913 475410
               
            
                  Е-mail
               
               
                  :
               
               
                  sgcaproagro@mapya.es
               
            
         
            2.
            Група заявител:
      
      
                  Наименование
               
               
                  :
               
               
                  Mieles Anta, SL
               
            
                  Адрес
               
               
                  :
               
               
                  C/Ermita, 34 Polígono de A Grela-Bens. A Coruña
               
            
                  Телефон
               
               
                  :
               
               
                  —
               
            
                  Факс
               
               
                  :
               
               
                  —
               
            
                  E-mail
               
               
                  :
               
               
                  —
               
            
                  Наименование
               
               
                  :
               
               
                  Sociedad Cooperativa „A Quiroga“
               
            
                  Адрес
               
               
                  :
               
               
                  Avenida Doctor Sixto Mauriz, no 43, Fene. A Coruña
               
            
                  Телефон
               
               
                  :
               
               
                  —
               
            
                  Факс
               
               
                  :
               
               
                  —
               
            
                  E-mail
               
               
                  :
               
               
                  —
               
            
                  Състав
               
               
                  :
               
               
                  Производители/преработватели ( Х ) Други ( )
               
            
         
            3.
            Вид продукт:
      
      
                  Клас 1.4
               
               
                  Други продукти от животински произход: мед
               
            
         
            4.
            Спецификация (резюме на изискванията по член 4, параграф 2 от Регламент (ЕО) № 510/2006)
      4.1   Име на продукта Miel de Galicia или Mel de Galicia
      4.2   Описание Продуктът, ползващ се със защитеното географско указание (ЗГУ) Miel de Galicia или Mel de Galicia се определя като мед, притежаващ всички установени в спецификацията характеристики и който при производството, преработката и опаковането отговаря на изискванията, посочени в гореспоменатата спецификация, в книгата по качество и в действащото законодателство. Този мед се добива в кошери с подвижни рамки и се получава чрез отцеждане или центрофугиране. Той е в течна, кристална или вискозна форма. Той може да бъде също и на восъчни пити.
      Според ботаническия му произход медът се класифицира в следните категории:
      многоцветен мед,
      едноцветен мед от евкалипт,
      едноцветен мед от кестен,
      едноцветен мед от къпини,
      едноцветен мед от изтравниче.
      Освен посочените в нормата за качество характеристики, медът, защитен от ЗГУ, трябва да има и следните качества:
      физикохимични характеристики:
      
                  —
               
               
                  максимално съдържание на влага: 18,5 %,
               
            
                  —
               
               
                  минимална диастазна активност: 9 по Schade-скала. Медът с ниско съдържание на ензими трябва да отчете поне 4 по тази скала, като съдържанието на хидроксиметилфурфурол не трябва да надвишава 10 мг/кг,
               
            
                  —
               
               
                  максимално съдържание на хидроксиметилфурфурол: 28 мг/кг;
               
            поленови характеристики:
      Като цяло поленовият спектър в своята цялост трябва да отговаря на характерния за меда в Галисия.
      При всички случаи поленовата комбинация Helianthus annuus-Olea europaea-Cistus ladanifer не трябва да надвишава 5 % от целия поленов спектър.
      Още повече, според цветния произход на различните изброени видове мед поленовите спектри трябва да отговарят на следните изисквания:
      
                  —
               
               
                  многоцветен мед: преобладаващият полен трябва да е от видовете: Castanea sativa, Eucalyptus sp., Ericaceae, Rubus sp., Rosaceae, Cytisus sp-Ulex sp., Trifolium sp., Lotus sp., Campanula, Centaurea, Quercus sp., Echium sp., Taraxacum sp. и Brassica sp.
               
            
                  —
               
               
                  едноцветен мед:
                  
                              —
                           
                           
                              „мед от евкалипт“: минималният състав на евкалиптов полен (Eucaliptus sp.) трябва да е 70 %,
                           
                        
                              —
                           
                           
                              „мед от кестен“: минималният състав на кестенов полен (Castanea sp.) трябва да е 70 %,
                           
                        
                              —
                           
                           
                              „мед от къпини“: минималният състав на къпинов полен (Rubus sp.) трябва да е 45 %,
                           
                        
                              —
                           
                           
                              „мед от изтравниче“: минималният състав на полен от изтравниче (Erica sp.) трябва да е 45 %;
                           
                        
            органолептични характеристики:
      В общи линии медът трябва да притежава органолептични характеристики, специфични за съответния цветен вид, що се отнася до цвят, аромат и вкус. В зависимост от произхода най-изразените органолептични характеристики са следните:
      
                  —
               
               
                  многоцветен мед: цветът варира от кехлибар до тъмен кехлибар. Има цветен или растителен аромат с различна интензивност и устойчивост. Може да е леко кисел или стипчив;
               
            
                  —
               
               
                  едноцветен мед от евкалипт: цвят кехлибар, цветен аромат с лек восъчен привкус. Интензивността на аромата е средна, а устойчивостта ниска. Мек и леко кисел вкус;
               
            
                  —
               
               
                  едноцветен мед от кестен: тъмнокехлибарен цвят, понякога оцветен в червено. Преобладаващ аромат с ниска до средна интензивност и ниска устойчивост. Леко кисел и горчив, понякога малко лют. Като цяло разновидностите на този мед са леко стипчиви;
               
            
                  —
               
               
                  едноцветен мед от къпини: кехлибарен до тъмнокехлибарен цвят. Този мед е със силен цветен аромат. Подчертан плодов вкус, изключително мек, със средна до висока интензивност и устойчивост;
               
            
                  —
               
               
                  едноцветен мед от изтравниче: тъмнокехлибарен или тъмен с червен оттенък цвят, леко горчив и устойчив вкус, устойчив цветен аромат. Интензивността на аромата обикновено е средна до ниска, а устойчивостта ниска.
               
            4.3   Географска област Областта на производство, преработване и опаковане на видовете мед, защитени от географското указание Miel de Galicia, се простира върху цялата територия на Автономна област Галисия.
      4.4   Доказателство за произход Защитеното географско указание Miel de Galicia може да се отнася единствено до меда, произхождащ от съоръженията, вписани в регистрите на контролния орган, произведен в съответствие с установените в спецификацията и книгата по качеството норми и обхващащ условията, които трябва да го характеризират.
      Контролният орган води следните регистри:
      регистър на стопанствата, в който се вписват разположените на територията на Автономна област Галисия стопанства, които желаят да произвеждат мед, защитен от географското указание Miel de Galicia,
      регистър на съоръженията за получаване, складиране и/или опаковане, в който са вписани разположените на територията на Автономна област Галисия съоръжения, които осъществяват някои от дейностите по преработка на меда, който може да е защитен от географското указание.
      Всички физически или юридически лица, собственици на вписано в регистрите имущество, както и стопанства, съоръжения и продукти, подлежат на проверка и наблюдение от контролния орган, за да се установи дали продуктите, попадащи в защитеното географско указание Miel de Galicia отговарят на изискванията на спецификацията и на останалите специфични приложими разпоредби.
      При всяка кампания контролният орган проверява количествата сертифициран със защитеното географско указание мед, пуснати на пазара от всяко предприятие, вписано в регистрите на съоръженията за получаване, складиране и/или опаковане, за да се установи дали те отговарят на произведените количества мед от пчеларите, вписани в регистъра на стопанствата или закупени от тях или от други предприятия вписани в регистъра.
      Контролът се основава на проверка на стопанствата и съоръженията, преглед на документите, както и анализ на суровината и крайния продукт.
      Както вече беше посочено, производството, както и последващите дейности по получаване, складиране и опаковане, трябва да се осъществяват в определената географска област.
      Фактът, че опаковането също се извършва в тази област, съвпадаща с традиционната област, отговаря на необходимостта да се съхранят специфичните характеристики и качество на меда от Галисия, така че осъществената от контролния орган проверка на условията на транспорт, складиране и опаковане да позволява запазването на качеството на продукта.
      Освен това, опаковането може да става само в съдове, чиито характеристики са уточнени в спецификацията и в съоръжения, предназначени изключително за опаковане на мед, произхождащ от вписаните в регистрите за защитените географски указания стопанства и в които се осъществява поставянето на етикет отпред и на гърба, под надзора на контролния орган, като всички мерки са с цел запазването на качеството и гарантиране на проследяемостта на продукта.
      Процедурата по сертифициране се отнася към хомогенни партиди и се основава на установени от контролния орган наблюдения и съответни аналитични и органолептични проверки. След като разгледа получените технически доклади, контролният и сертифициращ орган решава относно одобрението, отхвърлянето или изчакването на проверената партида мед.
      Ако се установи нарушение на качеството на меда или ако не са изпълнени разпоредбите на регламента относно защитените географски указания или не са спазени други свързани законодателни актове по отношение на производството, преработването и опаковането, медът не е сертифициран от контролния орган, и следователно губи правото да използва защитеното географско указание.
      4.5   Метод на производство Практиките в управление на кошерите имат за цел получаването на най-добро качество на меда със защитено географско указание. Във всички случаи, по време на прибирането на реколтата от мед кошерите не се подлагат на никаква химическа обработка и пчелите не получават никакви хранителни добавки.
      Използват се традиционни методи за прогонване на пчелите от питите, като се отдава предпочитание на пчеларска четка или вкарване на въздух в кошера, без злоупотреба с уреди за опушване и без да се прибягва до използването на химически продукти за прогонване.
      Медът се отделя чрез центрофугиране или отцеждане, но никога чрез изстискване.
      Работата по извличането на меда се осъществява винаги с голямо внимание и при отлични хигиенни условия, като това става в затворено, чисто и предвидено за тази цел помещение. Изсушаването на въздуха с помощта на устройство за изсушаване или с вентилация започва една седмица по-рано, за да се получи относителна влажност, по-ниска от 60 %.
      Техниките за отваряне на килийките на питите не трябва по никакъв начин да променят качеството на меда. Ножовете за разпечатването на килийките трябва да са чисти, сухи да не са с температура над 40 °C.
      След като се извади и премине през двоен филтър медът е подложен на процес на отцеждане и отстраняване на пяната преди съхраняването и опаковането му.
      Добивът и транспортът на мед стават при хигиенни условия, като се използват съдове за съхраняване на хранителни продукти, разрешени от книгата по качество и действащото законодателство, които гарантират качеството на продукта.
      Медът се опакова в съоръжения, вписани в съответния регистър на контролния орган. Теглото на опаковките, предназначени за директна консумация на меда, обикновено е между 500 и 1 000 грама.
      Съдът трябва да е херметически затворен, за да се предотврати загубата на естествените аромати и добавянето на аромати и влажност от околната среда, които биха могли да увредят продукта.
      4.6   Връзка
      
      Историческа връзка
      Пчеларството достигна разцвет в Галисия преди въвеждането на захарта, което се дължи на подслаждащия характер и лечебните свойства на меда. В регистъра Catastro de Ensenada от 1752—1753 в Галисия са преброени общо 366 339 традиционни кошери, наричани също trobos или cortizos, които все още могат да се видят на много места. Тези цифри показват ясно значението на пчеларството в Галисия от Античността, за което свидетелства галисийската топонимия.
      Под cortín, albar, abellariza, albiza или albariza се разбира земеделска постройка без покрив, с овална, кръгла, а понякога и правоъгълна форма, изградена от високи стени, предназначени да пазят кошерите и да възпрепятстват влизането на животни (най-вече на мечки). Тези постройки, остатъци от отминала епоха, могат да се видят и в наши дни и понякога се използват в различни планински райони, най-вече в източните sierras d'Ancares и Caurel и в sierra del Suido.
      Първото публикувано произведение за пчеларството в Галисия най-вероятно е учебникът по пчеларство, написан специално за галисийските пчелари от D. Ramón Pimentel Méndez (1893).
      През 1880 г. свещеникът Don Benigno Ledo от Argozón (Chantada, Lugo) монтирал първия подвижен кошер, а няколко години по-късно построил първия кошер, предназначен за размножаване с роене и отглеждане на пчели майки, който нарекъл кошер развъдник. Книгата на Roma Fábrega за пчеларството посочва, че първият испанец, който имал подвижен кошер е „свещеникът на пчелите“ от Галисия, Don Benigno Ledo, което свидетелства за важността на пчеларството в Галисия и в Испания.
      Медът от Галисия е описан в испанския опис на традиционните продукти, публикуван от испанското министерство на земеделието, риболова и храните през 1996 г. (страници 174 и 175). Продуктът е сред най-важните търговски атракции по време на есенните празници.
      През 1988 г. министерството на земеделието и риболова направи проучване на търговията с мед в Испания. Това проучване показва, че в северозападните части на страната (в Галисия) консумацията на мед е по-висока от тази в другите испански области и освен това там цената на меда е по-висока. От Античността галисийският потребител цени произведения в тази автономна област мед, като по този начин му придава по-голяма пазарна стойност и това е феномен, който не се наблюдава в съседните области.
      Природна връзка
      Разположена в крайната северозападна част на Иберийския полуостров, Галисия е една от най-старите териториални области в Испания, която е запазила почти непроменено името си още от времето на римското владичество (римляните наричали този район Gallaecia) и има същите граници от 8 века насам. Административните граници на тази област съвпадат с географските, които от север на юг и от изток на запад са я запазили традиционно изолирана от съседните области и това обяснява и факта, че е запазила собствения си език.
      Това географско разграничаване определя и климата на Галисия. Естуари и речни долини пренасят във вътрешността влиянието на океана, което се дължи на ориентацията им юг-запад-север-изток (уникален феномен за испанските брегове), а планините спират преминаването на различни климатични фронтове и всичко това придава на областта специфични температурни и валежни характеристики.
      По същия начин по-голямата част от територията на Галисия, от гледна точка на геоморфологията, литологията и почвените условия, е различна от средиземноморските райони с традиционно производство на мед. Преобладаването на киселинни почви определя растителността, а оттам и производството на нектар и характеристиките на меда.
      Следователно става въпрос за район, напълно различен от останалата част на Иберийския полуостров. Това различие е в резултат на геоморфологични, климатични, биологични и почвени условия, които определят растителността, адаптирана към природните условия, обусловени от съвкупността от тези фактори.
      Територията на Галисия е доста хомогенна, що се отнася до растенията, които осигуряват нектара за производство на меда. Най-големите различия, които характеризират производството на мед в Галисия, се дължат на изобилието на основните растения, от които се добива медът. Пет основни растения участват в добиването на мед в тази област: Castanea sativa, Rubus, t. Cytisus, Erica и Eucalyptus. Крайбрежната част се характеризира със значително наличие на евкалипт. Във вътрешността производството на мед се обуславя от изобилието на 3 растителни вида: Castanea Sativa, Erica и Rubus.
      В заключение, географското положение на Галисия и нейните особености определят добиването на мед със собствени характеристики, който се различава от произвеждания в други области мед.
      Един от най-полезните аналитични методи за установяване на географските особености на меда се състои в поленовия анализ. В резултат на такъв анализ специфичните характеристики на меда от Галисия, в сравнение с меда от други райони, се основават на:
      
                  —
               
               
                  наличието на типични и уникални поленови комбинации, които отличават този мед, включително и от меда, произведен в съседните области. Тези комбинации са изброени в приложение I;
               
            
                  —
               
               
                  отсъствието или слабото наличие (по-малко от 1 %) на полени от семейство labiacеа, както и от Lavandula, Rosmarinus, Thymus, Mentha и т.н;
               
            
                  —
               
               
                  отсъствието или слабото наличие (по-малко от 0,1 %) на полени от Helianthus annuus, Citrus или Olea europaea;
               
            
                  —
               
               
                  отсъствието или слабото наличие (по-малко от 1 %) на полени от Cistus ladanifer;
               
            
                  —
               
               
                  отсъствието на Hedysarum coronarium, Hypecoum procumbens и Diplotaxis erucoides.
               
            В заключение, медът от Галисия има много специфични характеристики, които се дължат на природната среда. Тези характеристики са уточнени в съответните части на спецификацията и на приложенията ѝ.
      4.7   Контролен орган
      
      
                  Наименование
               
               
                  :
               
               
                  Consejo regulador de la Indicación Geográfica Protegida „Miel de Galicia“
               
            
                  Адрес
               
               
                  :
               
               
                  Pazo de Quián s/n, Sergude. 15881-Boqueixón. A Coruña.
               
            
                  Телефон
               
               
                  :
               
               
                  981. 511913
               
            
                  Факс
               
               
                  :
               
               
                  981. 511913
               
            
                  E-mail
               
               
                  :
               
               
                  info@mieldegalicia.org
               
            Контролният орган отговаря на условията, определени в стандарт EN 45011, в съответствие с разпоредбите на член 11 от Регламент (ЕО) № 510/2006.
      4.8   Етикетиране Върху медът за продажба с наименованието на защитеното географско указание Miel de Galicia след сертифицирането трябва да се постави съответният етикет на марката на опаковащата фирма, който се използва единствено за защитените видове мед, както и етикет на гърба с алфанумеричен код и свързана номерация, одобрена и предоставена от контролния орган, и този етикет трябва да носи официалното лого на географското указание. Наименованието на защитеното географско указание Miel de Galicia или Mel de Galicia трябва задължително да фигурира на етикета и на контраетикета.